ການ​ກູ້​ໄພ​ ແລະ ​ຄົ້ນ​ຫາ​ຜູ້​ທີ່​ສູນ​ຫາຍ ​ຈາກ​ໄພ​ນ້ຳ​ຖ້ວມ ໃນ​ເມືອງ​ສະໜາມ​ໄຊ ​ດຳ​ເນີນ​ໄປ​ ຢ່າງຍາກ​ລຳບາກ
ນື່ອງ​ຈາກ​ຍັງ​ມີ​ຜູ້​ສູນຫາຍ​ອີກ​ເຖິງ 98 ຄົນ ຫຼັງ​ຈາກ ການ​ກູ້​ໄພ ​ໃນ​ຊ່ວງ​ວັນ​ທີ 24 ກໍລະກົດ -12 ສິງຫາ 2018 ​ໄດ້​ຄົ້ນ​ພົບ​ຜູ້​ທີ່​ເສຍ​ຊີວິດ​ແລ້ວ 38 ຄົນ ​ໃນ​ນີ້​ຮວມ​ເຖິງ​ຜູ້​ປະສົບ​ໄພ 5 ຄົນ ທີ່​ເສຍ​ຊີວິດຢູ່​ໂຮງໝໍໃນ​ແຂວງ​ອັດ​ຕະປືດ້ວຍ.
ການກູ້ໄພແລະການຄົ້ນຫາຜູ້ທີ່ສູນຫາຍຈາກໄພນ້ຳຖ້ວມ ທີ່ເກີດຈາກເຂື່ອນເຊປຽນ-ເຊນ້ຳນ້ອຍແຕກນັ້ນ ດຳເນີນໄປໄດ້ຢ່າງຍາກລຳບາກ ເພາະທົ່ວເມືອງສະໜາມໄຊ ເຕັມໄປດ້ວຍຂີ້ຕົມ ທີ່ທັງເລິກແລະກວ້າງ ຊົງຣິດ ໂພນເງິນ ມີລາຍງານຈາກບາງກອກ ພົນຈັດຕະວາ ຜາລົມ ລິນທອງ ຮອງຫົວໜ້າກົມໃຫຍ່ການເມືອງ ກອງທັບປະຊາຊົນລາວ ຖະແຫຼງວ່າ ການກູ້ໄພແລະການຄົ້ນຫາຜູ້ທີ່ສູນຫາຍຈາກໄພນ້ຳຖ້ວມ ທີ່ເກີດຈາກເຂື່ອນ ເຊປຽນ-ເຊນ້ຳນ້ອຍແຕກ ນັບຕັ້ງແຕ່ ວັນທີ 23 ກໍລະກົດ 2018 ເປັນຕົ້ນມາ ສາມາດ ດຳເນີນການໄປໄດ້ຢ່າງຍາກລຳບາກຫຼາຍ ເພາະວ່າ ພື້ນທີ່ປະສົບໄພ ໃນທົ່ວເຂດເມືອງ ສະໜາມໄຊ ແຂວງອັດຕະປື ນັ້ນເຕັມໄປດ້ວຍຂີ້ຕົມທີ່ມີທັງປະລິມານຢ່າງໜາແໜ້ນ ເປັນບໍລິເວນກວ້າງແລະມີຄວາມເລິກເກີນກວ່າລະດັບ 1 ແມັດອີກດ້ວຍ ພາຍໃຕ້ສະພາບການດັ່ງກ່າວ ກໍຍັງເຮັດໃຫ້ການກູ້ໄພແລະການຄົ້ນຫາຜູ້ສູນຫາຍ ສາມາດດຳເນີນການໄດ້ຢ່າງຊັກຊ້າ ໂດຍເຖິງແມ່ນວ່າ ກອງທັບສິງກະໂປ ຈະໃຫ້ການ ຊ່ວຍເຫຼືອ ດ້ວຍການນຳໃຊ້ເຄື່ອງ SCAN ທີ່ທັນສະໄໝເພື່ອກວດຫາຜູ້ສູນຫາຍທີ່ເຂດ ເມືອງສະໜາມໄຊ ກໍຕາມ ແຕ່ດ້ວຍປະລິມານຂີ້ຕົມທີ່ຫຼວງຫຼາຍແລະເລິກ ດັ່ງກ່າວ ຈຶ່ງເຮັດໃຫ້ບໍ່ສາມາດນຳໃຊ້ SCAN ໄດ້ຢ່າງມີປະສິດທິພາບ ດັ່ງທີ່ພົນຈັດຕະວາຜາລົມ ໄດ້ໃຫ້ການອະທິບາຍວ່າ: ພົນຈັດຕະວາ ຜາລົມ ຢືນຢັນດ້ວຍວ່າ ໜ່ວຍກູ້ໄພຂອງກອງທັບປະຊາຊົນລາວ ທີ່ປະກອບດ້ວຍກຳລັງພົນ 585 ຄົນ ແລະນັກກູ້ໄພ 17 ຄົນ ຂອງກອງທັບສິງກະໂປ ຈະຍັງສືບຕໍ່ການຮ່ວມມືເຂົ້າໃນການດຳເນີນການກູ້ໄພ ແລະການຄົ້ນຫາຜູ້ສູນຫາຍ ຈາກໄພນ້ຳຖ້ວມ ໃນເຂດເມືອງສະໜາມໄຊ ຕໍ່ໄປ ເນື່ອງຈາກຍັງມີຜູ້ສູນຫາຍອີກເຖິງ 98 ຄົນ ຫຼັງຈາກ ການກູ້ໄພ ໃນຊ່ວງວັນທີ 24 ກໍລະກົດ - 12 ສິງຫາ 2018 ໄດ້ຄົ້ນພົບ ຜູ້ທີ່ເສຍຊີວິດແລ້ວ 38 ຄົນ ໃນນີ້ຮວມເຖິງຜູ້ປະສົບໄພ 5 ຄົນ ທີ່ເສຍຊີວິດ ຢູ່ໂຮງໝໍ ໃນແຂວງອັດຕະປືດ້ວຍ ທາງດ້ານ ທ່ານບຸນໂຮມ ພົມມະສານ ເຈົ້າເມືອງສະໜາມໄຊ ໃຫ້ການຢືນຢັນວ່າ ໄພນ້ຳຖ້ວມ ຄັ້ງໃຫຍ່ ທີ່ເກີດຈາກເຂື່ອນເຊປຽນ-ເຊນ້ຳນ້ອຍແຕກ ນັບແຕ່ຕອນ ກາງຄືນຂອງວັນທີ 23 ກໍລະກົດ 2018 ເປັນຕົ້ນມາ ໄດ້ສົ່ງຜົນກະທົບຕໍ່ປະຊາຊົນ ລາວ 2,717 ຄອບຄົວ ທີ່ຢູ່ເຂດ 13 ບ້ານ ຂອງເມືອງສະໜາມໄຊ ໃນນີ້ມີ 1,617 ຄອບຄົວ ຫຼື 7,095 ຄົນ ໃນ 6 ບ້ານ ທີ່ໄດ້ຮັບຜົນກະທົບຢ່າງໜັກ ກໍຄື ບ້ານໃໝ່ ບ້ານທ່າຫີນ ບ້ານທ່າແສງຈັນ ບ້ານຫີນລາດ ບ້ານສະໝອງ ແລະບ້ານແທໃຫຍ່ ໂດຍທາງການເມືອງສະໜາມໄຊ ໄດ້ມອບເງິນ ຊ່ວຍເຫຼືອເບື້ອງຕົ້ນໃຫ້ແລ້ວ ຄອບຄົວລະ 5 ແສນກີບ ແລະໄດ້ສ້າງທີ່ພັກເຊົາຊົ່ວຄາວ ໃຫ້ກັບທຸກຄອບຄົວແລ້ວ ສ່ວນການສ້າງບ້ານພັກຊົ່ວຄາວ ແລະການຈັດສັນທີ່ຢູ່ອາໄສຢ່າງຖາວອນໃຫ້ຜູ້ປະສົບ ໄພ ທີ່ບໍ່ຕ້ອງການຈະກັບຄືນໄປຢູ່ ບ້ານເດີມນັ້ນ ທາງການແຂວງອັດຕະປື ກໍໄດ້ເລືອກ ເອົາພື້ນທີ່ໃນເຂດບ້ານໜອງບົກ ບ້ານຕໍມໍຍອດ ແລະບ້ານດົງບາດ ໂດຍໄດ້ແບ່ງທີ່ດິນ ອອກເປັນ 2 ຈຸດ ຄືເຂດປຸກສ້າງຊົ່ວຄາວ ມີເນື້ອທີ່ 4 ເຮັກຕາ ເພື່ອຈັດໃຫ້ປະຊາຊົນລາວ ຢູ່ຊົ່ວຄາວໄປກ່ອນ ໂດຍມີສິ່ງອຳນວຍຄວາມສະດວກຕ່າງໆເຊັ່ນ ສຸກສາລາ ບໍ່ນ້ຳບາ ດານ ແລະວິດຖ່າຍ ເປັນຕົ້ນ ສ່ວນເຂດປຸກສ້າງທີ່ຢູ່ອາໄສຢ່າງຖາວອນນັ້ນ ຈະມີເນື້ອທີ່ 50 ເຮັກຕາ ຊຶ່ງຈະມີການກໍ່ສ້າງວັດ ສຸກສາລາ ໂຮງຮຽນ ສະໜາມກິລາ ແລະອື່ນໆ ໂດຍຈະຈັດສັນແລະປຸກສ້າງທີ່ຢູ່ອາໄສ ຂະໜາດ 20 x 40 ແມັດ ໃຫ້ແຕ່ລະຄອບຄົວ ທ້າງດ້ານ ທ່ານທອງລຸນ ສີສຸລິດ ນາຍົກລັດຖະມົນຕີ ຢືນຢັນວ່າ ລັດຖະບານລາວມອບ ໝາຍໃຫ້ຄະນະສະເພາະກິດ ແກ້ໄຂໄພພິບັດລະດັບຊາດ ຊຶ່ງມີ ທ່ານສອນໄຊສີພັນດອນ ຮອງນາຍົກ ລັດຖະມົນຕີ ເປັນປະທານນັ້ນ ເປັນພາກສ່ວນຮັບຜິດຊອບໃນການແຕ່ງຕັ້ງ ຄະນະດຳເນີນການປະເມີນຜົນເສຍຫາຍແລະຜົນກະທົບຂອງໄພພິບັດຄັ້ງນີ້ ຮວມທັງ ຕັ້ງຄະນະສ້າງແຜນຟື້ນຟູ ໄພພິບັດ ໃນໄລຍະສະເພາະໜ້າ ແລະໄລຍະຍາວດ້ວຍ ທັງນີ້ ໂດຍຈະຮຽກຮ້ອງເອົາຄ່າເສຍຫາຍຈາກກຸ່ມລົງທຶນໃນເຂື່ອນເຊປຽນ-ເຊນ້ຳນ້ອຍ ຄື ບໍລິສັດ SK ວິສະວະກຳ ແລະກໍ່ສ້າງຂອງເກົາຫຼີໃຕ້, ວິສາຫະກິດຖືຫຸ້ນຍຂອງລັດຖະ ບານລາວ ບໍລິສັດ Western Power ຈາກເກົາຫຼີໃຕ້ ແລະກຸ່ມບໍລິສັດໄຟຟ້າຣາຊບູຣີ ຈຳກັດ (ມະຫາຊົນ) ຂອງໄທ ທີ່ຮ່ວມທຶນກັນ ໃນສັດສ່ວນ 26 ເປີເຊັນ, 24 ເປີເຊັນ - 25 ເປີເຊັນ - 25 ເປີເຊັນ ຂອງມູນຄ່າຮວມ 1,020 ລ້ານໂດລາ ໂດຍມີອາຍຸສຳປະທານ 27 ປີ ນັບຈາກປີ 2019